./data/stoa0275/stoa016/stoa0275.stoa016.opp-lat1.xml
Tertullian
Sic enim voluit quidam, sed et ipse fugitivus, argumentari,et qui proinde nolunt intellegere sensum domini illiuspronuntiationis, ut eam ad velamentum timiditatis suae utantur, cum et personas suas habuerit et tempora et causas  Cum coeperint,inquit, persequi vos, fugite de civitate in civitatem  Hocin personas proprie apostolorum et in tempora et in causas eorumpertinere defendimus, sicut subsequentes sensus probabunt, qui non nisi in apostolos competunt: In viam nationum ne ieritis etin civitatem Samaritanorum ne introieritis, sed ite potius ad ovesperditas domus Israëlis  Nobis autem et via nationum patet, inqua et inventi sumus et usque in finem incedimus, et nulla civitasexcepta est, quo per totum orbem praedicamus, sed nec curanobis Israëlis iniuncta est extra ordinem, nisi qua et omnibus gentibuspraedicare debemus  Etiam si apprehendamur, non in conciliaeorum perducemur nec in synagogis illorum flagellabimur, sedRomanis utique potestatibus et tribunalibus obiciemur  Sic igituret fugae praeceptum apostolorum condicio desiderabat, quoniamprimo praedicandum erat ad oves perditas domus Israëlis  Ut ergoperficeretur praedicatio apud quos priores eam perfici oportebat,uti panem ante filii quam canes sumerent, ideo illis fugere tunc adtempus praecepti, non propter eludendum periculum proprionomine persecutionis (atquin persecutiones eos passuros praedicabatet tolerandas docebat), sed propter profectum annuntiationis,ne statim oppressis evangelii quoque disseminatio perimeretur Neque enim quasi tacite in aliquam civitatem transfugiendum erat,sed quasi ubique annuntiaturis et ex hoc ubique persecutiones subituris,donec replerent doctrinam suam  Denique, Non consummabitis, inquit, civitates Israëlis  Adeo intra terminos Iudaeaepraeceptum fugae continebatur  Nobis autem nulla Iudaeaepraefinitio competit praedicationis in omnem iam carnem effusospiritu sancto  Itaque Paulus et apostoli ipsi memores praeceptidominici contestantur illud apud Israël, quem iam doctrina suaimpleverant, Vobis oportuit in primis sermonem dei tradi, sed quoniam repulistis eum nec dignos vos aeterna vita existimastis,ecce convertimus nos ad nationes  Atque exinde conversi et ipsi,sicut antecessores instituerant, et in viam nationum abierunt et incivitates Samaritanorum introierunt, ut in totam scilicet terramexiret sonus eorum et in terminos orbis voces eorum  Si ergocessavit exceptio viae nationum et introitus in civitates Samaritanorum,cur non cessaverit et fugae praeceptum pariter emissum?Denique ex quo saturato Israële apostoli in nationes transierunt,nec fugerunt de civitate in civitatem nec pati dubitaverunt  Atquinet Paulus, qui se per murum concesserat expediri de persecutione,qua ad hoc tempus erat praecepti, idem iam in clausulaofficii et in consummatione praecepti discipulis magnoperedeprecantibus, ne se Hierosolvma committeret passurus illic quaeAgabus prophetaverat, sollicitudini eorum non subscripsit, sed e contrario, Quid, inquit, facitis lacrimantes et conturbantes cormeum? Ego enim non modo vincula pati optaverim, sed etiammori Hierosolymis pro nomine domini mei Iesu Christi  Atque itaomnes aierunt, Fiat voluntas domini  Quae erat voluntas domini?Utique non fugiendi iam persecutionem  Ceterum poterant et prioremdomini voluntatem proposuisse, qua fugere mandaverat, quiillum persecutionem vitasse maluerant  Igitur cum etiam sub apostolisipsis temporale fuerit fugae praeceptum, sicut et reliquorumpraescriptorum, non potest apud nos perseverare, quod apud doctoresnostros concessavit, etsi non proprie ad illos fuisset emissum,aut, si perseverare illud dominus voluit, deliquerunt apostoli,qui non usque in finem fugere curaverunt